
KOSTNAÐARMAÐUR: SIGURÐUR KRISTJÁNSSON, 
1899. 

Hænsa-Þóris saga var, að minsta kosti á ofan- 
erðri 17. öld, Öl til á skinni (Vathshyrna). Hefir þá 
, Ketill pröfastr Jórundarson í Hvammi í Hvámmssveit 
. fsjá um hann í „Æf Árna Magnússonar“ frámanvíð 
orra-Eddu, Kh. 1875, og „Formála“ fyrir Flóantanna- 
sögu, Rv. 1884) tekið endrrit af sögunni eftir þéssari 
skinnbók. Sira Ketill hefir eins og hans var vandi vand- 
að mjög eftirrit sitt. Síðan hefir þétta pappírshándft 
sögunnar komist í eigu dóttursonar síra Ketils, Árna prö- 
-fessors Magnússonar, svo sem sjá má af hinni fortíu 
„Bókskrá“ (Calalogus) Árúa, því að þar er þetta hand- 
"rit tilfært (nr; Bði, 10" 10).."; Hetir“ ÞE. Ásgeir“. Jónsson, 
Í Qhundrítari Þórnáóðar 'orfbsónaf“ bg siðan Árna,“ tekið tvö 
gndrrit af því og, srú þau: „eán til, Kai sjólft handrit 
Ketils hefir glatast; að" íkinduhi" “bindið í eldsvoð- 

í sanum mikla í Höfn Tag 
= Af skinnhandriti sógannaf,' að“ líkindum því er nú var 
í 3getið um, er enn' til í safni Árna töð blöð; hitt af skinn- 
*ök Þessari 'er glatað. Enn hvergi finst í skjölum Árna, 
Cðhvar hann hefir náð í Þessi '2 skinnblóð. Þó má tilgeta, 
að þau #6 einhversstaðar að Vvöstan ættuð; óg að líkind- 
"um hefir Árni aldrei náð í meira af skikalókirisi er 

síra Ketill reit eftir, heldr enn þetta. Tæplega mun og 
síra Ketill sjálfr hafa átt skinnbókina, er hann reit', upp, 
því að naumast hefði hann tortímt henni: eðr aldrtila 
veitt, einsog raun hefir orðið á. Til slíka:var síra Ket- 
ill Jörundarson ofmikill hirðumaðr. 

Hið fyrra skinnblað, er til er, byrjar allra síðast í 4. 
kap. (á orðunum: ... „láta svá búst. Ok er nú 
kyrrt“ o. s. frv.) og nær síðan yfir 5. og 6. kap. og end- 
ar fremst í 7. kap. (á orðunum: „ðýr heiman ferð 
sína ok Helgi fóstri hans“ . . .. ). — Síðara blaðið byrj- 
ar fremst í 16. kap. (á orðunum:... „ðu til þings 
ins; ferr hann þá í Örnólfsdal“ o. s. frv.) og heldr síð- 
an áfram aftr í miðjan 19. kap. (endar á orðunum: 
„Þóroddr svarar: „satt er þat at þú“... ); þar hættir 
það alveg. — Skinnbókina, er blöð þessi eru úr, telr ein- 
hver hinn glöggvasti maðr í þeim efnum, Jón sál. Sig- 
urðsson, vera ritaða skömmu eftir Svartadauða, á fyrri 
hluta 15. aldar. Fremr er og ritháttr þessara tveggja 
blaða skoðir og sjálfum, sér, „viða. ósamkværur.. 

Á pápbir eru fil Hjöldi mig * fakdriti sl sögu þessari, 
og eru eflaugt sbegf. af. þeim „hj. 2. áðspefndu handrit eftir 
Ásgeir Jópssyng "eph: þarjá olig“ yíst;*tinsog þegar var 
drepið á, ritað: "þan eftir handriáis síra Ketils. 

Auk þessara {veggja“ pri: í á á ljókasöfnunum í Kaup- 
mannahöfn sex pappírshandrit af sögu þessari og þarað- 

„auki eitt brot (1 blað) hið sjöunda. Eitt handrit á papp- 
ár er og til í konungsbókhlöðu í Stokkhólmi. Bókmenta- 
félagið á ein fjögur pappírshandrit hennar. Og viða 
munu handrit af henni enn þá vera til í eigu söguvina 


Google 


IV 


hér á landi. Sýnir þetta alt, hversu saga þessi hefir ver- 
ið vinsæl hjá þjóð vorri, þóað hún sé ekki lengi enn þetta. 
Og hún á þessa vinsæld skilda, þvíað sagan er bæði mjög 
skemtileg og sönn í grundvallaratriðunum og ærið kjarn- 
yrt, og bendir því á snemmindis uppruna, enda hafa 
sumir fornfræðingar viljað telja hana fyrst skrásetta á 
öndverðri 12. öld; enn það er nú líklega heldr tímanlega 
sett. Enn þó er sagan gömul. 

Saga þessi er ein með hinum merkilegri fyrir það, 
hvernig hún í stuttu og sönnn og ljósu máli setr fram 
mannlegt líf, og það hjá heiðingjum. Hún leiðir skýrt í 
ljós: Guð og andskotann (Heilög ritning), eðr: lífið og 
vóntun gæða (Njóla), eðr: hið góða og illa í heiminum 
(Bationalistar). 

Öll handrit, er nú eru til af sögunni, eru nauða-lík, og 
getr eigi heitið nema ómerkilegr orðamunr á þeim. Alt 
bendir því á það, að langalengi hafi aðeins hið eina 
skinnhandrit, er framan er getið, verið til. 

Hænsa-Þórjs #9g3 . „befir. „aðeing, „einusinni. áðr, tkomið 
fyrir almennings. sjórir, „og véf- . þáð áð þakka „Borúfræðar 
félagi Norðrlanda“, „er Karl Kristján. Rafn. - „kom á fót á 
öndverðri þessari öld -Húa : æt úferfuð sánjauvið fleiri (5 

aðrar) sögur í dýrri hók:, : Íslendingaeögur;, annað bindi; 
Kh. 1847, gr. 8to, eð á - gál.) í Sigurðsson bjó undir 
prentun. Einsog við er að búast, er þessi útgáfa sögunn- 
ar eftir Jón sál. einkar vönduð og af allri snild ger að 
öllum frágangi. — Enn dýrleiki bókar þessarar mun 
hafa valdið því, að fáir hafa getað keypt hana hér á 
landi. 

"Þeir þýðihgar sögúunnar Veit ög um (báðar á dörlsku): 
1.'Sæþser 'tller Fórtælliiger om Nordthænds og Islen- 
dttes Bóðrifter'i 'Oldtiðkii; oveis. af P. A. "Munch; Chrið, 
1845, TI: Hötise/Thörers 'Saga ellér Fórtælling om Hönse- 
Tiiðrer. 36 hlé. — 2. Bíéder af Livet pá Island; véð 
F. Winkel-Hon; Kh. 1871, 1. blk. 61--90:' Honsetorers 
Sig! 

Aðferðin við útgáfu þá, er tér kemr fram, hefir verið 
hih''sana bg hjá Jóni sál., eida var þar eigi míklu á að 
Bústa. Hin 2“ skinnblöð (í A. M. 169. fól.) og hin 2 hand- 
rit' Ásgeifk (AM.'501. áto og AM.'157. P.' fol.) 'eru lögð 
til gtuhdvéllar fyrir þessari textútgáfn. Enn svosem 
Véfa bar 'eru lesmátar bættir eftir hinm“öðrum hatidrit- 
um, þarer þess þurfti. Rithætti hefir og orðið að breyta 
frá því, er í húndritunum er, simkvæmt því er nú er tal- 
ið "réttast. Eg héfi og fært mig lengra uppá skaftið enn 
Kitigað til héfir gert verið að því leyti, að ég hefi hvergi 
ritað geta, þvíað há Bókstáfr er með öllu óþarfr í íslensk- 


ttitii. "> .?ð þá in fi sr þí 
* 


Eg Bók bg wkið: tili! tg Jóns óg ídindúm handrit- 
tnum að þí,“ ir sfifkjapnn8ðr á a súertir. Þeir 


1) Af Hoonsaslóris „sögn aletu heir ii saman Sveinn 
lögmaðr Sölvatðn.: DE. véla Jóm Þorláksson að Bægisá. 
Þær eru níu að tölu, og“ hætti Bvölnn lögmaðr í 5. rímu 
á þéssari vísu óbotnaðri: 

Laúfarunnar lögðust! niður, 

lúnir þiggja ró. 

Árla Gunnar bregða (J. Þ.:) biður 

blundi rékka þó. 

era Í7 hjá Jóni og í allmörgum handritunum; enn eg 
"mai betr við að hafa söguna í 20 kapítulum, enda er 
það samkvæmt sumum handritunum. 

Þess er og að geta, að eg hefi aftr tekið uppí textann 
hafa þann, er prentaðr „var „neðanmáls í fyrri útg. af 
þeim sökum, að „Jón „taldi: hann ekkiheyra sögunni til að 
tpphafi (áleit hann vera óegfa). Jón hafði mest á móti 
lanm, fyrir það, að; honum „líkir :mjög tik þesa, er stendr 
í „Íllandingshók, Ara prests“ (5. kap.),.og er.;hekir eigi 
Ísts við samruglun. Þetta „ex tíðari, hálmingr,,15. kagír 
tala Í þessari, minni. útgáfu (:„Þórðr gallir talaði1 þá“ — 
„Há ;er setit;at. málum“ . . .). Kaflá þessi atendr í;:öllb 

* um bestu handrióunum, er nú,€ru til, og hefir því vafa- 
lsnst staðið í þeiri . einu skjnnhók sögunnag, er:vér þekki 
um. Fann eg því engva sanna ástæðu til. að útbyggja | 
honum eðn átskúfa, hvernig svosem á honum, stendr.. 

" Þess skal.og)að endingu, getið, að hinn ágæti vinr vor 

“ Íslendinga. og. mikli, vísindamaðr „Dr.; Konráð. Maurs.í 
Könchen á Bajaralandi hefir ritað alllangg. ritgjörð um 
sign þessa á þýsku máli,.er heitir: „Weber dia  Honna- 
Þóris saga“, Mtinchen 1871, 60 bls., 4t0. Því,miðr hefi 
eg enn eigi, séð hana, enn það. má svosem auðvitað gangs 
að því vísu, að hún er ágæt eftir slíkan. mann. 


Þorleifr Jónsson. 

Útkoma þeira feðga: Ketils blunds og 
Geirs auðga, föður Blund-Ketils. 
Fæddr Tungu-Oddr. 


Fædd Jófríðr Gunnarsdóttir Hlífarsonar. | 


|: 


Útkoma Arnar austmanns syðra og Þór- 


valdar Tungu-Oddssonar nyrðra. 


Blund-Ketils brenna.  Hersteinn Blund- 


Ketilsson kvænist. 


Brennendr Blund-Ketils gerðir sekir. Fjórð- % 


ungsþingin sett. Drepinn Hænsa-Þórir. 
Jófríðr Gunnarsdóttir gift Þóroddi Tungu- 
Oddssyni. 

Þórsteinn Egilsson gengr að eiga Jófríði 
Gunnarsdóttur. 

Deyr Tungu-Oddr og er heygðr í Skán- 


eyjarfjalli. 

Hænsa-Þóris saga. 


()adr hét maðr Önundarson breiðskeggs, Úlí- 

arssonar, Úlfssonar á Fitjum, Skeggjasonar, Þór- 
- issonar hlammanda. Hann bjó á Breiðabólsstað 
í Reykjardal í Borgarfirði. Hann átti þá konu, 
er Jórunn hét; hon var vitr kona ok vel látin. 
(Þau áttu fjögur börn: sonu tvá vel mannaða 
ok dætr tvær. Annarr son þeira hét Þóroddr, 
enn annarr Þórvaldr. Þuríðr hét dóttir Odds, 
enn önnur Jófríðr. Hann var kallaðr Tungu- 
Oddr. Eingi var hann kallaðr jafnaðarmaðr. 
orfi hét maðr ok var Valbrandsson, Valþjófs- 
nar, Örlygssonar frá Esjubergi; hann átti 
uríði Tungu-Oddsdóttur; þau bjuggu á öðrum 
reiðabólsstað. Arngrímr hét maðr, Helgason, 
ögnasonar, er út kom með Hrómundi; hann 
jó í Norðrtungu; hann var kallaðr Arngrímr 
i. Helgi hét son hans. Blund-Ketill hét maðr, 

son Geirs hins auðga ór Geirshlíð, Ketilssonar 
blunds, er Blundsvatn er við kennt. Hann bjó 
í Örnólfsdal; þat var nökkuru ofar enn nú stendr 
bærinn. Var þar mart bæa upp í frá. Her- 
steinn hét son hans. Blund-Ketill var manna 
auðgastr ok bezt að sér í fornum sið; hann átti 
þrjá tigu leigulanda. Hann var hinn vinsæl- 
 asti maðr í heraðinu. Þórkell trefill hét maðr; 
hann var Rauða-Bjarnarson; hann bjó í Svigna- 
skarði fyrir útan Norðrá. Helgi var bróðir Þór- 
kels, er bjó í Hvammi í Norðrárdal. Annarr 
var Gunnvaldr faðir Þórkels, er átti Helgu, 
dóttur Þórgeirs á Víðimýri. Þórkell trefill var 
vitr maðr ok vel vinsæll, stórauðigr at fé. Þór- 
ir hét maðr; hann var snauðr at fé ok eigi 
mjök vinsæll af alþýðu manna. Hann lagði þat 
í vana sinn, at hann fór með sumarkaup sitt 
heraða í milli, ok seldi þat í öðru, er hann 
keypti í öðru, ok græddist honum brátt fé af 
kaupum sínum. Ok eitt sinn, er Þórir fór sunn- 
an um heiði, hafði hann með sér hcæns í för 
norðr um land, ok seldi þau með öðrum kaup- 
skap, ok því var hann kallaðr Hænsa-Þórir. 
Nú græðir Þórir svá mikit, at hann kaupir sér 
land, er at Vatni heitir upp frá Norðrtungu; 
ok fá vetr hafði hann búit áðr hann gerðist 
svá mikill auðmaðr, at hann átti undir vel hverj- 
um manni stórfé. Enn þó at honum græddist 
fé mikit, þá heldust þó óvinsældir hans, þvíat 

varla var til óþokkasælli maðr enn Hænsa-Þórir 
var. ; 
8. Einn dag gorir Þórir heiman ferð sína 
ok ríðr í Norðrtungu ok hitti Arngrím goða ok 
bauð honum barnfóstr: „vil ek taka við Helga 
syni þínum ok geyma sem ek kann; enn ek vil 
hafa vináttu þína í mót ok fylgi, til þess at ek 
nái réttu af mönnum“. Arngrímr svarar: „svá 
líst mér sem lítill höfuðburðr muni mér at þessu 
barnfóstri“. Þórir svarar: „ek vil gefa svein- . 
inum hálft fé mitt, heldr enn ek nái eigi barn- 
fóstrinu; enn þú skalt rétta hluta minn ok vera. 
skyldr til, við hvern sem ek á um“. Arngrímr 
svarar: „þat ætla ek mála sannast, at neita eigi 
því, er svá vel er boðit“. Fór þá Helgi heim 
með Þóri, ok heitir þar nú síðan bærinn at 
Helgavatni. Arngrímr veitti Þóri umsjá, ok 
þykkir þegar ódælla við hann, ok náir hann nú 
rétta máli af hverjum manni. Græðist honum 
nú stórmikit fé ok gorist hinn mesti auðmaðr. 
Helst honum enn óvinsældin. 

3. Þat var eitt sumar, at skip kom af hafi 
í Borgarfjörð, ok lögðu þeir eigi inn í ósinn, 
enn lögðu útarliga á höfnina. Örn hét stýri- 
maðr; hann var vinsælli maðr ok hinn besti 
kaupdrengr. Oddr frétti skipkomuna; hann var 
vanr Í fyrra lagi í kaupstefnur at koma ok 
leggja lag á varning manna, þvíat hann hafði 
heraðsstjórn. Þótti engum dælt fyrr at kaupa 

enn vissi, hvat hann vildi at gera. Nú hittir 
hann kaupmenn, ok fréttir eftir, hversu þeir 
ætla sína ferð, eðr hve skjótar sölur þeir vildu 
hafa, ok sagði þann vanda, at hann legði lag á 
varning manna. Örn svarar: „sjálfir ætlum vér 
at ráða vorri eigu fyrir þér, þvíat þú átt öngan 
pening með vorum varnaði, ok muntu ráða at 
sinni eigi meira enn þú mælir“. Óddr svarar: 
„þat grunar mik, at þat gegni þér verr enn 
mér, ok svá skal ok vera. Er því at lýsa, at 
vér bönnum öllum mönnum kaup við yðr.at eiga 
ok svá flutningar allar, svá at ek skal fé af 
þeim taka, sem yðr veita nökkura björg; enn ek 
veit at þér flytist eigi ór höfninni fyrir misgöngin“. 
Örn svarar: „ráða máttu ummælum þínum, enn 
eigi látum vér kúgast at heldr“. Oddr ríðr nú 
heim, enn Austmenn liggja þar í höfninni, ok 
gefr þeim eigi í brottu. 

4, Annan dag eftir reið Hersteinn Blund- 
Ketilsson út á Nes. Hann fann Austmenn, er 
hann reið útan; kannast hann við stýrimann, 
ok varð vel at skapi. Örn sagði Hersteini, 
- hversu mikinn ójafnað Oddr bauð þeim, „ok 
þykkjumst vér eigi vita, hversu vér skulum með 
fara voru máli“. Þeir talast við um daginn 
ok at kveldi ríðr Hersteinn heim, ok segir föður 
sínum frá farmönnum ok hvar nú er komit þeira 
máli. Blund-Ketill svarar: „viðkennumst ek 
mann þenna at þinni frásögu, at því at ek var 

með föður hans, þá er ek var barn, ok hefir ek 
eigi nýtari dreng fundit enn hans föður, ok er 
þat illa, at hans kosti er þröngt, ok þat mundi 
faðir hans ætla, at ek mundi nökkut líta á 
hans mál, ef hann þyrfti þess við, ok á morgin 
snemma skaltu ríða út í Höfn, ok bjóða honum 
hingat með svá marga menn sem hann vill; enn 
ef hann vill annat heldr, þá skal flytja hann 
hvert er hann vill, suðr eða norðr, ok skal ek 
leggja á allan hug, sem ek hefir föng á, hon- 
um við at hjálpa. Hersteinn kvað þat gott ráð 
ok drengilegt, enn þó er meiri ván, at þarfyrir 
hafim vér óvingan annarra“. Blund-Ketill svarar: 
„þar sem vér berum eigi verra mál til enn Oddr, 
þá kann vera at oss falli þat létt“. Nú líðr 
nóttin; enn þegar um morgininn snemma lætr 
Blund-Ketill safna hrossum ór haga, ok er þá 
búin ferðin, ok rekr Hersteinn hundrað hrossa 
í móti kaupmönnum, ok þurfti einkis á bú at 
biðja. Hann kemr út þangat, ok sagði Erni 
tillag föður síns. Örn kvaðst gjarna þenna kost 
þiggja vilja, enn kvaðst þó hyggja at þeir feðgar 
mundi fá óvingan annarra manna fyrir þetta. 
Hersteinn kvað þá eigi verða farit at því. Örn 
mælti: „þá skulu hásetar mínir flytja sik í önnur 
heruð, ok er þó cærit í ábyrgð, þóat vér sém 
eigi allir í einu heraði“. Hersteinn fytr nú 
Örn heim með sér ok varning hans, ok skilst 
eigi fyrr við enn allir kaupmenn eru í burtu, 

ok búit um skip ok öllu til skila komit. Blund- 
Ketill tekr æfar-vel við Erni; sat hann þar Í 
góðum fagnaði; komu nú tíðindi þessi fyrir Odd, 
hvat Blund-Ketill hefir ráðs tekit; ok tala menn 
nú um, at hann hafi sýnt sik í mótgangi við 
hann. Oddr svarar: „kalla má þat svá, enn 
þar er sá maðr, er bæði er vinsæll ok kapp- 
samr, ok vil ek enn vera láta svá búit“. Ok 
er nú kyrrt. 

ð. Sumar þetta var lítill grasvöxtr, ok eigi 
góðr fyrir því, at lítt þornaði, ok varð alllítil 
heybjörg manna. Blund-Ketill fór um haustit 
til landseta sinna, ok segir, at hann vill hey- 
leigur hafa á öllum löndum sínum: „eigum vér 
margt fé at fóðra, enn hey fást lítil; ek vil ok 
ráða fyrir, hversu miklu slátrað er í haust á 
hverju búi allra minna landseta, ok mun þá 
vel hlýða“. Nú líðr sumar af hendi ok kemr 
vetr, ok er snemma nauðamikill norðr um Hlíð- 
ina, enn viðrbúningr lítill, fellr mönnum þungt. 
Ferr svá fram um jól; ok er Þorri kemr, þá 
ekr hart at mönnum, ok eru margir þá upptefld- 
ir. Ok at kveldi eins dags kemr landseti Blund- 
Ketils, ok segir sik vera í heyþroti, ok krefr 
órlausna. Bóndi svarar: „hverju gegnir þat? 
ek þóttumst svá til ætla á hausti, at ek hugða 
at vel mundi hlýða“. Sjá svarar: at færra var 
slátrat enn hann sagði fyrir. Blund-Ketill mælti: 
„vit skulum eiga kaup saman; ek mun leysa 

þik ór vandræði þessu um sinn, enn þú seg 
þetta engum manni, þvíat ek vil eigi venja 
menn upp á mik, allrahelst síðan þér hafit þó 
eigi haft mín tillög“. Sá fór heim ok sagði 
sínum vin, at Blund-Ketill sé afbragð annarra 
manna Í öllum viðskiftum, ok kvað hann sik 
ór vandræði leyst hafa; enn sá sagði sínum vin, 
ok verðr þat svo víst um alt heraðit. Líðr 
stund ok kemr Gói; þá koma tveir landsetar 
hans ok segja sik heyþrota. Blund-Ketill svar- 
ar: „illa hafit þér gert, at þér hafit afbrugðit 
mínum ráðum, þvíat þat er þann veg, þóat vér 
hafim nú hey mikil, þá höfum vér ok fé því 
fleira; nú ef ek miðla yðr, þá hefi ek ekki til 
míns fjár; er nú hér um at kjósa“. Þeir ala 
á málit ok tjá vesöld sína, enn honum þótti 
hörmuligt at heyra þeira veinan, ok lét reka 
heim fjóra tigu hrossa ok hundrað, ok lét drepa 
fjóra tigu hrossa, þau er verst voru, enn gaf 
landsetum sínum þat fóðr, sem hrossunum var 
ætlat áðr; fara þeir heim fegnir. Vetrinn gor- 
ist því verri sem meir leið á, ok verðr erkola 
fyrir mörgum. 

6. Nú kemr einmánuðr, ok koma tveir land- 
setar Blund-Ketils. Þeir áttu hóti helst sér nökk- 
ura kosti í fómunum, enn þó voru þeir nú Í 
heyþroti ok biðja hann órlausna. Hann svarar 
þá, ok kveðst eigi til hafa, enda lést hann eigi 
vilja drepa fleira fé. Þeir frétta, ef hann viti 

nökkura þá menn, er hey hefði til sólu. Hann 
kveðst eigi víst vita. Þeir sækja fast eftir, ok 
segja nú, at fé þeira muni deya, ef þeir fá enga 
hjálp af honum. Hann sagði þat af sjálfs dáð- 
nm orðit hafa; „enn sagt er mér, at Hænsa- 
Þórir muni hafa hey til sölu“. Þeir svara: „Af 
honum munu vér ekki fá, nema þú farir með 
oss, ok mun hann þá þegar selja, ef þú gengr 
í vörslu fyrir oss um kaupin“. Hann svarar: 


„Þat má ek gora, at fara með yðr, enn þat er - 


sannligt, at þeir seli, er til hafa“. Þeir fara 
snemma um morgininn, ok var á norðan strykr 
sá ok heldr kaldr. Þórir bóndi var úti staddr 
í þat mund, sér mennina fara at garði, gengr 
inn síðan ok rekr aftr hurð ok lætr fyrir loku; 
ferr til dagverðar. Nú er drepit á dyr. Sveinn- 
inn Helgi tekr til orða: „Gakktu út, fóstri, 
þvíat menn munu vilja hitta þik“. Þórir kveðst 
mundu matast fyrst, enn sveinninn hleypr und- 
an borðum, ok gengr til hurðar, ok heilsar 
þeim vel, er komnir voru. Blund-Ketill spurði, 
hvárt Þórir væri inni. Hann sagði at svá var. 
„Bið þú hann útgöngu“, sagði hann. Sveinninn 
gerði svá, ok sagði, at Blund-Ketill var kominn 
úti, ok vildi hitta hann. Þórir svaraði: „Af 
hverju mun Blund-Ketill draga nasirnar; kyn- 
ligt, ef hann ferr at góðu; ekki eyrindi á ek 
við hann“. Sveinninn ferr ok sagði, at Þórir 
vildi eigi útganga. „Já“, sagði Blund-Ketill, 

„þá skulum vér innganga“. Þeir ganga til 
stofu, ok er þeim heilsat, enn Þórir þagði. „Svá 
er viðvaxit“, segir Blund-Ketill, „at. vér viljum 
kaupa hey at þér, Þórir“. Þórir svarar: „eigi 
er mér þitt fé betra enn mitt“. Blund-Ketill 
mælti: „ýmist veitir þat“. Þórir svarar: „hví 
erta í heyþroti, auðigr maðr?“  Blund-Ketill 
segir: „eigi er ek greiðliga í heyþroti, ok fala 
ek fyrir landseta mína, er þurfa þykkjast ór- 
lausna; vilda ek gjarnan fá þeim, ef til væri“. 
„Þat muntu eiga allra heimilast at veita öðr- 
um þitt enn eigi mitt“, sagði Þórir. Blund- 
Ketill svarar: „eigi skulum vér gjafar at biðja; 
lát Odd ok Arngrím gora verð fyrir þína hönd, 
enn þar á ofan vil ek gefa þér gjafir“. Þórir 
kveðst eigi hey til hafa at selja, „enda vil ek 
eigi selja“. Þá gengr Blund-Ketill út ok þeir 
félagar ok sveinninn með þeim. Þá tekr Blund- 
Ketill til orða: „hvárt er heldr, at fóstri þinn 
hefir engin hey til sölu, eðr vill hann eigi selja?“ 
Sveinninn svarar: „hefir hann víst, ef hann vill“. 
Blund-Ketill mælti: „fylgdu oss þangat til sem 
heyin ern“. Hann gorir svá. Nú gorir Blund- 
Ketill fóðr til fjár Þóris, ok hugðist svá at, þó 
at algæfta væri til alþingis, at þó mundi af- 
ganga fimm stakkar; ok eftir þetta ganga þeir 
inn. Blund-Ketill mælti: „svá hyggst mér at, 
Þórir, um heykost þinn, at góðr fengr mun 
afganga, þóat fé þínu öllu sé inni gefit til al- 

þingis, ok vil ek þat kaupa“. Þórir svarar: 
„hvat skal ek þá hafa annan vetr, ef þá er 
slíkr vetr eðr verri?“  Blund-Ketill svarar: 
„gera mun ek þér þann kost, at fá þér jafnmikinn 
kost í heyum í sumar, ok þó at engu verri, ok 
færa í garða þína“. Þórir svarar: „ef þér hafit 
nú yðr eigi heybjörg, hvat munu þér þá heldr 
hafa í sumar; enn veit ek, at er sá ríkismunr 
okkar, at þú munt taka mega hey fyrir mér, ef 
þú vill“. Blund-Ketill svarar: „eigi er þann veg 
upp at taka; þat veistu, at silfr gengr í allar 
skuldir hér á landi, ok gef ek þér þat við“. 
Þórir svarar: „eigi vil ek silfr þitt“. „Þá tak 
þú þvílíka vöru, sem þeir gera til handa þér, 
Oddr ok Arngrímr“. „Fátt er hér verkmanna“, 
segir Þórir, „enn ek nenni lítt ferðum, ok vil 
ek eigi vasast í slíku“. Blund-Ketill svarar: 
„þá skal ek láta færa þér heim“. Þórir mælti: 
„eigi hefi ek húsakost til þess, at órvænt sé at 


eigi spillist“. Blund-Ketill svarar: „ek skal fá 


til húðir, ok búa um svá at vel sé“. Þórir 
svarar: „eigi vil ek spark annarra manna í hús- 
um mínum“.  Blund-Ketill svarar: „þá skal 
vera hjá oss Í vetr, ok mun ek varðveita. „Veit 
ek gjálgrun þína“, segir Þórir, „ok vil ek engu 
við þik kaupa“. Blund-Ketill mælti: „þá mun 
fara verr, ok munu vér alt at einu hafa heyit, 
þóat þú bannir, enn leggja verð í staðinn, ok 
njóta þess at vér erum fleiri“. Þá þagnar 

Þórir ok gorir eigi gott í skapi. Blund-Ketill 
lætr taka reip ok binda heyit. Eftir þat hefja 
þeir upp klyfjar ok bera í burt heyit; € enn ætla 
vel til alls fjár. 

7. Nú skal segja, hvat Þórir hefst at; hann 
býr heiman ferð sína ok Helgi fóstri hans með 
honum. Þeir ríða í Norðrtungu, ok var þar 
tekit við þeim afarvel. Spurði Arngrímr tíð- 
enda. Þórir svarar: „ekki hefir ek nú nýligra 
spurt enn ránit“. „Hvat var ránit?“ sagði 
Arngrímr. Þórir svarar: #„Blund-Ketill hefir 
rænt mik öllum heyjum, svá at eigi ætlag for- 
kost eftir nautum í köldu veðri“. „Er svá, 
Helgi“, segir Arngrímr. „Engu gegnir þat“, 
segir Helgi; „fór Blund-Ketill vel með sínu máli“; 
sagði Helgi þá, hversu farit hafði með þeim. 
Þá sagði Arngrímr: „Þat var líkara; betr er 
þat hey komit, at hann hefir, enn hitt er fúnar 
fyrir þér“. Þórir svarar: „illu heilli bauð ek 
þér barnfóstr; skal oss aldri þat illbýli gert, at 
oss só hér tilgangr at heldr, ok at vorr hlutr 
sé réttr, ok eru slíkt firrn mikil“. Arngrímr 
svarar:“ „þat var þegar ófyrirsynju, þvíat ek 
ætla þat vondum manni at duga sem þú ert“. 
Þórir svarar: „eigi er ek orðsjúkr maðr, enn 
illa uni ek, at þú launar svo mína gorð, eðr 
þat þóat menn ræna mik, þvíat eigi er þetta 
síðr frá þér tekit“. Ok skildust við svá búit. 
Ríðr Þórir á burt ok kom á Breiðabólsstað, ok 

heilsar Oddr honum vel ok spyrr tíðinda. „Ekki 
hefir ek nýligra frétt enn ránit“. „Hvat ráni 
var þat?“ sagði Oddr. Þórir svarar: „Blund- 
Ketill tók hey mín öll, svá at ek er nú með 
öllu óbirgr; vilda ek gjarna hafa þína ásjá; enn 
þetta mál kemr ok til þín, þarsem þú ert for- 
ráðsmaðr heraðsins, at rétta þat sem rangt er 


gert, ok máttu þat áminnast, at hann gerðist. 


þinn fjandmaðr“. Oddr spurði: „er svá, Helgi?“ 
Hann sagði, at Þórir affærði stórmjök;, greinir 


nú alt, hversu fór. Oddr svarar: „eigi vil ek. 


mér afskifta; munda ek svá hafa gert, ef ek 
þyrfta“. Þórir svarar: „satt er þat, er mælt. 
er, at spyrja er best til voligra þegna“, ok „án. 
er illt um gengi, nema heiman hafi“. Riíðr 
Þórir í burt við svá búit ok Helgi með honum, 
ók ferr heim ok unir illa við. 

8. Þórvaldr son Tungu-Odds hafði útkomit 
um sumarit fyrir norðan land, ok þar vistaðist. 
hann um vetrinn. Hann fór norðan, er leið at. 
sumri á fund föður síns, ok gisti um nótt Í 


Norðrtungu í góðum beina. Sá maðr var þar 


fyrir á gistingu, er Víðfari hét; hann var reik- 
unarmaðr; hljóp hann á milli landshorna; hann 
var frændi Þóris náinn ok áþekkr honum í skap-- 
munum. Þetta sama kveld tekr Víðfari föt sín. 
ok stokkr á burt, ok létti eigi fyrr enn hann 
kemr til Þóris. Hann tekr við honum báðum 
höndum. „Veit ek ok, at nökkut gott mun 

mér leiða af þinni kvomu“. Hann svarar: „ger- 

ast mætti þat, þvíat nú er Þórvaldr Oddsson 

kominn í Norðrtungu ok er þar nú á gistingu“. 

Þórir svarar: „þat vissa ek at sjá, at mér mundi 

nökkut gott at höndum kofa, þvíat mér varð 

allgott við, er ek sá þik“. Nú líðr nóttin af 
hendi, ok þegar um morguninn ríðr Þórir ok 

þeir fóstrar í Norðrtungu, er þar fjöldi manna 

kominn, ok var sveininum gefit setnrúm, enn 

Þórir reikar á gólfinu. Þat getr Þórvaldr at 

líta, er hann sitr á pallinum ok þeir Arngrímr, 

ok töluða sín á milli. „Hverr er sá maðr, er 
reikar um gólfit?“ segir Þórvaldr. Arngrímr 
svarar: „hann er barnfóstri minn“. „Já“, seg- 
ir Þórvaldr, „hví skal honum eigi rúm gefast?“ 

Arngrímr kvað hann eigi varða. „Eigi skal 
svo vera“, sagði Þórvaldr, ok lætr kalla hann 
til sín, ok gefr honum rúm at sitja hjá sér; 
spyrjast síðan almæltra tíðinda. Þórir segir: 
„raun var þetta, er Blund-Ketill rænti mik“. 
Þórvaldr spurði: „er sætst á?“. „Fjarri ferr 
um þat“, segir Þórir. „Hví gegnir þat, Arn- 
grímr“, sagði Þórvaldr, „at þér höfðingjar látit 
þá skömm framfara?“ Arngrímr svarar: „lýgr 
hann mestan hlut frá, ok er alllítit tilhaft“. 
„Var þat þó satt, at hann hafði heyit“, segir 
Þórvaldr. „Hafði hann víst“, segir Arngrímr. 
„Bærr er hverr at ráða sínu“, sagði Þórvaldr, 
„ok kemr honum fyrir lítit vinfengi við þik, ef 

hann skal þó undir fótum troðinn“. Þórir mælti: 
„allvel líst mér á þik, Þórvaldr, ok svá segir 
mér hugr um, at þú munir nökkut leiðrétta mitt 
mál“. Þórvaldr mælti: „ek hefir lítit traust 
undir mér“. Þórir mælti: „ek vil gefa þér fé 
mitt hálft til þess at þú réttir málit, ok hafir 
annathvort sektir eðr sjálfdæmi, svoat óvinir 
mínir siti eigi yfir mínu“. Arngrímr mælti: 
„ggr eigi þetta, Þórvaldr, þvíat eigi er góðum 
dreng at duga, þar sem hann er; enn þú átt 
við þann um, er bæði er vitr ok vel at sér ok. 
at öllu vinsæll“. „Sé ek“, segir Þórvaldr, „at 

þér leikr öfund á, ef ek tek við fé hans, ok 
anntu mér þess eigi“. Þórir mælti: „svo erat 
hyggja, Þórvaldr, at fé mitt mun reynast frítt, 
ok aðrir menn vitu, at mér er eigi fó goldit 
- víða fyrir mitt eigin“. Arngrímr mælti: „letja 
vil ek þik enn, Þórvaldr, at þú takir við máli 
þessu, enn þú munt gora sem þér líkar; uggir 
mik at mikit hljótist af“. Þórvaldr svarar: 
„eigi mun ek neita fjárviðtökunni“. Nú hand- 
salar Þórir honum fé sitt hálft, ok þar með mál- 
it á hendr Blund-Katli. Arngrímr mælti þá enn: 
„hversu ætlar þú með at fara máli þessu?“ 
Þórvaldr svarar: „ek mun fara fyrst á fund 
föður míns, ok hyggja þaðan at ráðum“. Þórir 
mælti: „eigi hugnar mér þat; vil ek eigi hinkr; 
hefir ek mikit til unnit, ok vil ek þegar á morg- 
in láta fara ok stefna Blund-Katli“. Þórvaldr 

svarar: „þetta mun vera reyndar, at þú munt 
vera engi gæfumaðr, ok illt mun af þér hljót- 
ast; enn svá mun nú vera verða“. Ok binda 
þeir Þórir, at hittast á ákveðnum stað um morg- 
ininn. 

9. Þegar snemma um morgininn ríðr Þór- 
valdr ok Arngrímr með honum með þrjá tigu 
manna; hittu þeir Þóri, ok var hann við þriðja 
mann; þar var Helgi Arngrímsson ok Víðfari 
frændi Þóris. Þórvaldr mælti: „hví ertu svá 
fámennr?“ Hann svarar: „ek vissa, at þik 
„mundi eigi lið skorta“. Þeir ríða nú upp eftir 
hlíðinni.  Mannferðin var sén af bæunum ok 
hleypir hverr af sínum bæ; þykkist sá best hafa 
er fyrst kemr til Blund-Ketils, ok er þar margt 
manna fyrir. Þeir Þórvaldr ríða at garði, ok 
stíga þar af hestum sínum ok ganga heim at 
bænum. Þegar Blund-Ketill sér þetta, gengr 
hann móti þeim ok býðr þeim þar at þiggja 
allan greiða. Þórvaldr mælti: „annat er erindi 
hingat enn eta mat; ek vil vita, hverju þú vilt 
svara fyrir mál þat, er þú tókt upp hey Þóris“. 
Blund-Ketill svarar: „slíku þér sem honum; ggr 
einn fyrir svá mikit sem þér líkar, ok þó skal 
ek gefa þér gjafir ofan á, því betri ok meiri 
sem þú ert meira verðr enn Þórir, ok svá mik- 
inn skal ek þinn sóma gora, at þat sé allra 
mánna mál, at þú sér vel sæmdr af“. Þórvaldr 
þagnar, ok þótti vel boðit. Þórir svarar þá: 

„eigi er þetta at þiggja, ok þarf eigi at hugsa 
um þat; löngu átta ek þenna kost, ok kalla ek 
mér lið eigi veitt, þó at slíkt sé, ok til lítils 
kom mér at gefa þér fé mitt“. Þá mælti Þór. . 
valdr: „hvat viltu þá gora fyrir lögmálsstaðinn ?“ 
Blund-Ketill mælti: „eigi annat enn þú gorir ok 
einn skapar slíkt er þú vilt“. Þá svarar Þór- 
valdr: „svá líst mér sem engi sé annarr á 
gerr enn at stefna“. Hann stefnir þá Blund- 
"Katli um rán ok nefnir sér votta, ok hefir þau 
orð ok umkvæði sem hann fekk frekust haft. 
Nú snýr Blund-Ketill heim at húsum, ok mætir 
austmanninum Erni, er hann gekk at varnaði 
sínum. Örn spurði: „ertu sárr, bóndi, er þú 
ert svá ranðr sem blóð?“ Hann svarar: „eigi 
em ek sárr, enn eigi er þetta betra; þau orð eru 
töluð við mik, sem aldri hafa áðr töluð verit; 
ek er kallaðr þjófr ok ránsmaðr“. Örn tekr 
boga sinn ok lætr koma ör á streng, ok kemr 
þá út í því þeir stigu á bak. Hann skaut ok 
varð maðr fyrir, ok lætr sígast niðr af hestin- 
um, ok var þat Helgi, son Arngríms goða. Þeir 
hlaupa at honum. Þórir otar sér fram milli 
manna, ok hratt mönnum frá sér ok biðr gefa 
sér rúm; þvíat mér mun mest umhugat“. Hann 
laut at Helga niðr, ok var hann þá dauðr. Þór- 
ir mælti: „er lítill máttrinn, fóstri minn?“ Þór- 
ir réttist þá frá honum, ok mælti: „talaði sveifn- 
inn við mik; sagði hann tysvar hit sama, þetta 





Google 


HOÆNSA-ÞÓÖRÍS SAGA. 17 


hérna: „brenni, brenni Blund-Ketill inni“. Arn- 
grfmr svarar þá: „nú fór sem tík varði, at 
oft hlýtr illt af illum, ok grunaði mík at mik- 
ít illt mundi af þér hljótast, Þórir, ok eigi veit 
ek hvat sveinninn hefir sagt, þóat þú fleiprir 
eitthvert; enn þó er eigi ólíkligt, at slíkt verði 
gert; hófst þetta mál illa; kann ok vera at 
svá lúkist“. Þórir svarar: „eiga þykki mér þú 
nökkut nanðsynligrá enn ávíta mik“. Þeir 
Arngrímr ríða nú burt undir skógarnef eitt, 
ok stíga þar af hestum, ok eru nú þar til þess 
at náttar. Enn Blund-Ketill þakkar mönnum 
vet sítt liðsinni ok bað hvern mann ríða heim- 
leiðis sem beat gegndi. | 

10. Svá er sagt, at þegar er náttaði, ríða 
þeir Þórvaldr at bænum í Örnólfsdal; voru þar 
þá allir menn Í svefni. Þeir draga víðarköst 
at bænum ok slá í eldi. Vakna þeir Blund- 
Ketill eigi fyrr enn húsin loguðu yfir þeim. 
Blund-Ketítl spurði, hverir þar kveikti svá heit- 
an eld? Þórir sagði, hverir vorn. Blund-Ketill 
frétti, ef nökkut skyldi ná sáttum. Þórir sagði, 
at eingi er kostr annarr enn brenna. Þeir 
skíljast nú eigi fyrr við, enn hvert mannsbarn 
er þar inni brunnit. Hersteinn son Blund-Ketils 
hafði farít mm kveldit til fóstra síns, er Þórbjörn 
hét ok var kallaðr stígandi. Þát er mælt, at 
- Þórbjörn væri eigi allr jafnan, þar sem hann 


var sénn. Hersteínn vaknar um morgininn, 
2 

ok spurði, hvárt fóstri hans vekti? Hann kveðst 
vaka; „eðr hvat viltu?“ „Mik dreymdi at mér 
þótti“, segir Hersteinn, „sem faðir minn gengi 
hér inn, ok loguðu um hann klæðin öll, ok allr 
þótti mér sem hann væri eldr einn“. Þeir 
- standa upp ok ganga út, ok sjá skjótt logann. 
Þeir taka vápn sín, ok fara hvatliga, ok voru. 
þá allir menn á burtu, er þeir komu þar.  Her- 
steinn mælti: „hér eru vorðin hörmulig tíðindi, 
eðr hvat er nú til ráða?“  Þórbjörn svarar: „nú 
skal neyta þess boðs, er Tungu-Oddr hefir oft 
mælt, at ek skyldi til hans koma, ef ek þyrfti 
nökkurs við“. Hersteinn svarar: „eigi þykki 
mér þat vænligt“. Enn þó fara þeir ok koma 
á Breiðabólsstað ok kalla út Odd. Hann gengr 
út ok tekr við þeim vel, ok spurði tíðinda. 
Þeir sögðu slík sem vorðin voru. Hann lætr 
illa yfir. Þórbjörn karl tekr þá til orða: „á þá 
léið er, Oddr bóndi“, sagði hann, „at þú hefir 
heitit mér ásjá þinni, ok vil ek nú til þess 
taka, at þú leggir til nökkur góð ráð ok komir 
til“. Oddr kvaðst svá gera mundu. Ríða þeir 
nú í Örnólfsdal ok koma þar fyrir dag; voru 
þá fallin húsin ok fölskaðr mjök eldrinn. Nú 
ríðr Oddr at húsi einu, því er eigi var brunnit; 
hann seilist til birkirafts eins ok kippir burt 
ór húsinu; ríðr síðan andsælis um húsin með 
logandi brandinn, ok mælti: „hér nem ek mér 
land, fyrir því at hér sé ek nú eigi bygðan 

bólstað; heyri þat vottar, þeir er hjá eru“. 
Hann keyrir síðan hestinn ok ríðr í burt. Her- 
steinn mælti: „hvat er nú til ráða? eigi reynd- 
ist þessi vel“. Þórbjörn mælti: „þegi þú, ef 
þú mátt, hvat sem í gorist“. Hersteinn svarar, “ 
ok kvaðst þat eina talat hafa, er eigi var við 
of. Útibúr var óbrunnit, þar sem varningr 
austmanns var inni ok mikit fé annat. Í þessu 
hverfr Þórbjörn karl. Nú lítr Hersteinn heim 
til bæarins, ok sér útibúrit opit ok út borit fé- 
it, enn engan sér hann manninn. Þar eru 
bundnar klyfjar; þar næst heyrir hann hark 
mikit í túnit; sér nú at heim eru rekin hross 
öll, þau er faðir hans hafði átt, sauðir ok naut 
ór fjósi ok allt gangandi fé; síðan eru klyfjar 
upp hafðar, ok því næst öllu á ferð snúit, ok 
allt fémætt í burt fært. Hoersteinn víkr nú eft- 
ir, ok sér at Þórbjörn karl rekr féit. Þeir 
snúa leið sinni ofan eftir heraði í Stafholtstung- 
ur, ok svo út yfir Norðrá. 

11. Sauðamaðr Þórkels trefils ór Svignaskarði 
gekk þenna morgin at fé sínu; hann sér hvar 
þeir fara ok reka allskyns fénað. Hann segir 
þetta Þórkeli; enn hann svarar: „veit ek hverju 
gegna muni; þat munu vera Þverhlíðingar vin- 
ir minir; þeir hafa vetrarnauð mikla ok munu 
þeir reka hingat fé sitt; skal þeim þat heimilt; 
ek hefi hey ærin; eru hér ok pógar jarðir úti- 
fé“. Hann gekk út, er þeir komu í tún, ok 

fagnar þeim ok býðr allan greiða slíkan sem 
þeir vilja þegit hafa. Varla náðu þeir at stíga 
af baki; svá var bóndi beinn við þá. Þórbjörn 
mælti: „mikit er nú um beina þinn, ok væri 
mikit undir at þú efndir þetta alt vel, er þú 
hefir heitit okkr“. „Veit ek erindi þitt“, segir 
Þórkell, „at féit mun hér skulu eftir vera, ok 
skortir hér eigi jörð nóga ok góða“. Þórbjörn 
mælti: „þiggja munu vit þat“. Þá víkr hann 
Þórkeli hjá húsunum ok mælti: „tíðindi mikil 
eru at segja“. Þórkell spurði, hver þau væri. 
„Blund-Ketill bóndi var brendr inni í nótt“, 
sagði Þórbjörn. „Hverir gorðu þat níðingsverk?“ 
sagði Þórkell. Þórbjörn sagði þá allt sem far- 
it hafði; „ok þarf Hersteinn nú þinna heilla- 
ráða“. Þórkell mælti: „eigi þætti mér ráðit, 
hvárt ek mundi svá skjótt á boð brugðist hafa, 
ef ek hefði þetta vitat fyrr; enn mínum ráðum 
vil ek nú láta fram fara, ok förum nú til mat- 
ar fyrst“. Þeir játtuða þvi.  Þórkell trefill 
var þá mjök, fámáligr ok nökkut hugsi, ok er 
þeir voru mettir, lætr hann taka hesta þeira. 
Síðan taka þeir vápn sín ok stíga á bak. Ríðr 
Þórkell fyrir þann dag, ok mælti áðr, at vel 
skyldi geyma fjárins í haganum, enn gefa vel. 
því sem inni var. Þeir ríða nú út á Skógar- 
strönd á Gunnarsstaði; þat er innarliga á Strönd- 
inni. Þar bjó sá maðr er Gunnarr hét ok var 
Hlífarson, mikill maðr ok sterkr ok hinn mesti 

garpr. Hann átti systur Þórðar gellis, er Helga 
hét. Gunnarr átti tvær dætr; hét önnur Jó- 
fríðr, enn önnur Þuríðr. Þeir koma þar síð 
dags ok stíga af baki fyrir ofan hús; vindr var 
á norðan ok heldr kalt. Þórkell gengr at dyr- 
nm ok klappar, enn húskarl gengr til hurðar, 
ok heilsar vel þeim sem kominn var, ok spyrr 
hverr hann væri. Þórkell kvað hann eigi vita 
mundu at gorr, þóat hann segði honum; ok bið 
Gunnarr útganga“. Hann kvað Gunnar kominn 
í rekkju. Hann biðr hann segja, at maðr viil 
hitta hann. Húskarl gerir svo, gengr inn ok 
segir Gunnari, at maðr vill hitta hann. Gunne 
arr spurði, hverr hann væri. Húskarl kvaðst 
þat eigi vita, „enn mikill er hann vexti“. Gunn 
arr mælti: „far þú ok seg honum, at hann sé 
hér í nátt. Húskarl ferr ok gorir sem (Gunn- 
arr bauð, enn Þórkell kvaðst eigi vilja þiggja 
boð af þrælum, heldr at bónda sjálfum. Hús- 
karl segir at þat væri sannligra; „enn eigi hefir 
Gunnarr vana til þess at standa upp um nætr. 
Gerðu annathvárt“, sagði húskarl, „at þú far á 
burt eðr gakk inn ok wer hér í nátt“. „Gerðu 
annathvárt“, segir Þörkell, „at þú rek erindi 
duganda, eðr ok rek sverðshjöltin á nasir þér“. 
Húskarl hleypr inn, ok rekr aftr hurðina. Gunn- 
err spurði, hví hann færi svá óðliga. Hann 
sagðist eigi vildu tala fleira við hinn komna 
maan, „þvíat hann er mjök hastorðr“. Gunn 

arr reis þá upp ok gekk út í túnit, hann var 
í skyrtu ok línbrókum, möttul yfir sér ok svarta 
skó á fótum, sverð í hendi. Hann fagnar vel 
Þórkeli ok biðr hann inn ganga. Hann segir 
at þeir voru fleiri saman. Gunnarr gengr út Í 
túnit, enn Þórkell þrífr í hurðarhringinn ok rekr 
aftr hurðina. Þeir ganga þá á bak húsunum. 
Gunnarr heilsar þeim. Þórkell sagði: „setjumst 
vér niðr, þvíat vér eigum margt at tala við þik, 
Gunnarr“. Þeir gora svá; setjast niðr á tvær 
hendr honum, ok svá nær, at þeir sátu á skikk- 
junni, er Gunnarr hafði yfir sér. Þórkell mælti 
þá: „svá er háttat, Gunnarr bóndi, at hér er sá 
maðr í ferð með mér, er Hersteinn heitir, son 
Blund-Ketils; er eigi því erendi at leyna, at hann 
vill biðja dóttur þinnar Þuríðar; hefi ek ok fyr- 
ir þessa sök með honum farit, at ek vilda eigi 
at þú vísaðir manninum frá, þvíat mér sýnist 
þetta happaráð hit mesta; þykki mér ok miklu 
varða, at eigi sé óvirt þetta mál ok mín tillög, 
eðr seint svarat“. Gunnarr mælti: „eigi er ek 
einhlítr um svör þessa máls, ok vil ek ráðast 
um við móður hennar, ok svo við dóttur mína, 
ok einkum við Þórð gelli frænda hennar; enn 
góðar einar fréttir höfum vér til þessa manns, 
ok svá til föður hans; ok er þetta ásjámál“. 
Þá svarar Trefill: „svá skaltu til ætla, at vér 
munum eigi lengi vonbiðlar vera konunnar; ok 
þykkjumst vér eigi minnr sjá fyrir þinni sæmd 

enn vorri; þykki mér ok kynligt um svá vitran 
mann sem þú ert, at þú virðir slíka hluti fyrir 
þér, svá vel sem boðið er; höfum vér ok svá at 
eins heiman gort ferð vora, at eigi mun til 
einkis ætlat; ok mun ek, Hersteinn, veita þér 
slíkt líð sem þú vilt, at þetta fari fram, ef hann 
kann eigi at sjá hvat honum sómir“. Gunnarr 
svarar: „þat fæ ek eigi skilit, hví þér látit svá 
brátt at þessu, eðr haldit við heitan sjálfa, því- 
at mér líst þetta mjök jafnræði, enn einkis ills 
örvænti ek fyrir yðr, ok mun ek þat ráð upp- 
taka, at rétta fram hendina“. Ok svá gerir 
hann. Enn Hersteinn nefnir sér votta ok fastn- 
ar sér konu. Eftir þat standa þeir upp ok 
ganga inn; er þeim veittr beini góðr. Nú spyrr 
Gunnarr tíðinda. Þórkell segir, at þeir hafi nú 
eigi annat nýligar frétt enn brennu Blund-Ket- 
ils. Gunnarr spurði, hverr því volli? Þórkell 
segir, at Þórvaldr Oddsson var upphafsmaðr at, 
ok Arngrímr goði. Gunnarr svaraði fá, lastaði 
lítt, enda lofaði eigi. 

12. Þegar um morgininn í ár er Gunnarr á 
fótum, ok gengr at Þórkeli ok bað þá klæðast. 
Þeir gora svo; ganga síðan til snæðings; eru þá 
ok búnir hestar þefra, ok stíga þeir á bak, ríðr 
Gunnarr fyrir inn með firðinum; þá voru íslög 
mikil. Eigi létta þeir fyrr enn þeir koma Í 
Hvamm til Þórðar gellis, ok fagnar hann þeim 
vel ok spurði tíðinda. Þeir sögðu slíkt er þeim. 

líkaði. Gunnarr heimtir Þórð á mál, ok segir at 
þar er í för Hersteinn, son Blund-Ketils, ok Þór- 
kell trefill; „er þat erindi þeira, at Hersteinn 
mælir til mægða við mik, enn til samfara við 
Þuríði dóttur mína; eðr hversu ráðligt lízt þér 
þat? Maðrer vænn ok gerviligr; hann skortir 
ok eigi fé, þvíat faðir hans hefir þat mælt, at 
hann mundi af hendi láta búit, enn Hersteinn 
tæki við“. Þórðr svarar: „vel er mér við Blund- 
Ketil, þvíat einn tíma er vit Tungu-Oddr deild- 
um á alþingi um þrælsgjöld, er dæmdust á hendr 
honum, ok fór ek að heimta í foraðs-illu veðri, 
ok vér þrir saman, ok komum um nótt til Blund- 
Ketils, ok var oss þar allvel fagnat, ok þar vor- 
um vér viku, Hann skifti við oss hestum, ok 
gaf mér góð stóðhross. Slíkt reynda ek af hon- 
um, enn þó líst mér svá á, at eigi muni því 
misráðit, þó at eigi sé þessu keypt“. „Svá máttu 
ætla“, sagði Gunnarr, „at eigi mun hon föstnuð 
öðrum manni, þó at henni bjóðist, þvíat mér líst 


sjá maðr vaskligr, ok vel boðinn, ok mikil hætta 


í, hversu tiltekst, ef þessum manni er frá vísat“. 
Eftir þat gengr Gunnarr til fundar við dóttur 
sína, þvíat hon var með Þórði á fóstri, ok frétt- 
ir hana eftir, hversu henni var um gefit? Hon 
svarar, at eigi er henni svo mikil manngirnd í 
hug, at henni þætti eigi jafngott at sitja heima; 
„þvíat ek á kost góðrar forsjá, þar sem Þórðr 
er frændi minn; enn ykkarn vilja mun ek gera 

um þetta ok annat“. Nú eir Gunnarr á málit 
við Þórð, ok segir at honum líst þetta ráð all 
sæmiligt. Þórðr svarar: „hví skaltu eigi gefa 
honum dóttur þína, ef þér líkar“. Gunnar 
svarar: „þvíat eins gef ek hana, at þat sé jafn 
vel þínn vili sem minn“. Þórðr kvað beggja 
þeira ráð þetta vera skyldu. „Ek vil“, sagði 
Gunnarr, „at þú, Þórðr, fastnir Hersteini kon- 
una“. Þórðr svarar: „sjálfr skaltu þat gera, at 
Íastna dóttur þína“. Gunnarr svarar: „mér þyk- 
ir meiri virðing í, at þú fastnir hana, þvíat þat 
samir betr“. Þórðr lét nú þetta leiðast, ok fórn 
nú fegtar fram. Þá mælti Gunnarr: „biðr ek 
enn at þú látir hér vera boðit í Hvammi, ok 
mun þá gert verða með mestri sæmd“. Þórðr 
bað hann því ok ráða, ef honum þætti svá betr 
Gunnarr segir: „svá munu vér til ætla, at vér 
ltim þegar vera á viku fresti“. Eftir þat stíga 
þeir á bak ok snúa á ferð, ok víkr Þórðr á 
götn með þeim, ok spurði enn, ef nökkut væri 
nýtt at segja. Gunnarr svarar: „ekki höfum 
vér nú nýligar frétt enn brennu Blund-Ketils 
bónda“. Þórðr spurði, hversu þat varð. Enn 
Gunnarr sagði allan atburðinn um brennuna, ok 
hverr henni olli, ok svá hverir þat gorðu. Þórðr 
mælti: „eigi mundi þessu gjaforði svá skjótt 
ráðit hafa verit, ef ek hefði þetta vitat, ok þykk- 
ist þér nú allmjök hafa komist fyrir mik viti 
ok beittan brögðum í þessu; enn þó þykki mér 

eigi víst, at þér sét yðr einhlítir at þessu máli“. 
Gunnarr mælti: „þar er gott til trausts at ætla 
sem þú ert, enda er þér nú skylt at veita mági 
þínum, enn vér erum skyldir at veita þér, því- 
at margir heyrðu, at þú fastnaðir konuna, ok 
þetta var allt við þitt ráð gort, ok er nú vel 
at þér reynit eitt sinn, hverr yðar drjúgastr er 
höfðingjanna, þvíat þér hafit lengi úlfsmunni af 
etist.“ 


13. Nú skilja!þeir, ok er Þórðr hinn reið 


asti, ok þykkir honum þeir hafa gabbat sik. 
Enn þeir ríða nú fyrst á Gunnarsstaði, ok þykk- 
jast allvel leikit hafa, at þeir höfðu komit Þórði 
í málit með sér, ok vóru nú allkátir. Eigi ríða 
þeir nú suðr at sinni, enn bjóða mönnum til 
boðs, ok sækja í Hvamm at ákveðnum tíma. 
Hafði Þórðr þar margt fyrir boðsmanna ok skip- 
ar mönnum Í sæti um kveldit; sat hann sjálfr 
á annan bekk, ok Gunnarr mágr hans ok hans 
menn, enn Þórkell trefill hjá brúðguma á ann- 
an bekk, og þeira boðsmenn; brúðir skipuðu 
pall. Ok svá sem borð voru sett ok allir menn 
í sæti komnir, þá stökk Hersteinn brúðgumi 
fram yfir borðit, ok gengr þar at sem einn 
steinn stóð. Hann steig öðrum fæti upp á stein- 
inn ok mælti: „Þess strengi ek heit“, sagði 
hann, „at áðr alþingi er úti í sumar, skal ek 
hafa fullsektat Arngrím goða, eðr sjálfdæmi 
ella“. Síðan stígr hann í sæti sitt. Gunnarr 

stökk þá fram ok mælti: „Þess strengi ek heit“, 
sagði hann, „at áðr álþingi er úti í sumar skal 
ek hafa sótt til útlegðar Þórvald Oddsson eðr 
hafa sjálfdæmi ella“. Upp stígr hann undir 
borð ok mælti til Þórðar: „hví sitr þú, Þórðr, 
ok mælir ekki um? Vitum vér at slíkt er þér 
í hug sem oss“. Þórðr svarar: „kyrrt mun þat 
at sinni“. Gunnarr svarar: „ef þú vilt at vér 
talim fyrir þik, þá er þat til reiðu; enn vitum 
vér, at þú ætlar þér Tungu-Odd“. Þórðr mælti: 
„þér skulut ráða yðrum ummælum, enn ek mun 
því ráða, hvat ek tala; endit þetta vel sem þér 
hafit ummælt“. Eigi varð til nýlundu fleira at 
boðinn, enn þó fór þat allskörugliga fram, ok 
er þat þraut, fór hverr sem fyrir lá, ok líðr 
vetrinn af hendi. Ok er vorar safna þeir at 
sér mönnum, ok fara suðr til Borgarfjarðar, ok 
koma í Norðrtungu ok stefna Arngrími til þings 
í Þingnes ok Honsa-Þóri. Nú skilst Hersteinn 
frá liðinu með þrem tigum manna þangat sem 
hann sagði hinn síðasta náttstað verit hafa Þór- 
valdar Oddssonar, því at hann var þá farinn af 
vist sinni. Nú er ókyrrt í heraðinu, ok mikil 
umræða ok samandráttr liðs af hvárratveggju 
hendi. 

14. Þat varð til tíðinda, at Hænsa-Þórir 
hvarf burt ór heraðinu við tólfta mann, þegar 
hann spurði, hverir í málit vorn komnir, ok frétt- 
ist alls ekki til hans. Oddr safnar nú liði um 

dalina, Raykjardal hvárutveggja ok Skorradal, ok 
um allar sveitir fyrir sunnan Hvítá, ok þó hafði 
hann margt ór öðrum sveitum. Arngrímr goði 
eafnaði mönnum um Þverárhlíð ok Norðrárdal 

at sumum hluta. Þórkell trefill safnaði mönn= 
um hit neðra um Mýrar ok Stafholtstungur, ok 
suma Norðrdæli hefir hann með sér, þvíat Helgi 
bróðir hans bjó í Hvammi, ok hefir hann hann 
með sér. Nú safnar Þórðr gellir liði vestan, ok 
hefir eigi margt lið. Hittast nú þessir allir, er 
í voru málinu, ok hafa alls tvau hundruð manna. 
Ríða nú ofan fyrir útan Norðrá, ok yfir á at 
Eyavaði, fyrir ofan Stafholt, ok ætla yfir Hvítá 
þar sem heitir Þrælastraumr. Þá sjá þeir manna“ 
ferð mikla fyrir sunnan ána; er þar Tungu 
Oddr ok hafði nær fjögur hundruð manna. 
Gireiða nú ferðina ok vilja fyrr koma til vaðs- 
iús. Hittaat nú við ána, ok hlaupa þeir Oddr 
af baki ok verja vaðit; enn þeim Þórði gengr 
ógreitt framreiðin, ok vildu þó gjarna komast 
á þingit; slær nú í bardaga ok verða. þegar á- 
verkar, fellu fjórir menn af Þórði. Þar fell 
Þórólfr refr, bróðir Álfs ór Dölum, virðuligr 
maðr, ok hverfa nú frá víð svá búit. Einn 
maðr fell af Oddi, enn þrír urðu mjök sárir. 
Þórðr snýr nú málinu til alþingis. Þeir ríða 
nú heim vestr, ok þykkir mönnum hallast hafa 
metorð Vegtanmanna. Nú ríðr Oddr á þingit. 
Hann sendi heim þræla sína með hross. Jór- 

unn kona hans spærði tíðinda, er þeir komu 
heim. Þeir kváðust engin segja kunna önnur 
enn þam, at sá maðr var einn kominn vestan ór 
Breððafirði, at svara kunni Tungu-Oddi, ok var 
hans hljómr ok rödd aem griðungr gelldi. Hon 
kvað þat engi tíðindi, þótt honum væri svarat 
sem öðrum manni, -enn kvað þó þat hafa gorst 
at tíðindum, at eigi væri líkligra til. „Var þar 
ok hardagi“, sögðu þeir, „ok fella fmm menn 
alls, enn margir urðu sárir“. Enn áðr gátu 
þeir þess at engu. Nú líðr þingit, ok verðr þar 
ekki tíl tíðinda. Enn er þeir mágar koma heim 
vestr, skifta þeir bústöðum, ferr Gunnarr í Örn- 
ólfsdal, enn Hersteinn tekr Gunnarsstaði. Eftir 
þetta lætr Gunnarr fcra til sín vestan við þann 
allan, sem Örn austmaðr hafði átt, ok flytja 
heim í Órnólfsdal. "Tekr hann til síðan ok hús- 
ar upp bæinn í annat sinn, þvíat Gunnarr var 
allra manna hagastr; hann var ok um alt at- 
gervismaðr, ok manna best vígr ok hinn vask- 
asti í öllu. 

ih. Nú líða liðir fram allt til þess at 
menn ríða til þings; er nú mikil! viðbúnaðr í 
heruðunum; ríða nú hvárírtveggju ákafa fjöl- 
mennir. Ok er þeir Þórðr gellir koma á Gunn- 
arsstaði, er Hoersteinn sjákr, ok má eigi fara 
til þings; selir hann nú öðrum í hendr sakirnar. 
Eftir voru hjá honum þrír tigir manna. Nú 
ríðr Þórðr tíl þings. Harn safnar at sér vin- 

um sínum ok frændum, ok kemr snemma til 
þings; enn þingit-var þá undir Ármannsfelli; 
ok svá sem flokkar koma hefir Þórðr liðsdrátt 
mikinn. Nú er sén ferð Tungu-Odds. Ríðr 
Þórðr þá í mót honum ok vill eigi at hann nái 
þinghelginni.  Oddr ríðr með þrjú hundruð. 
manna. Þeir Þórðr verja þingit, ok slær þá 
þegar í bardaga; tekst brátt mannfall, enn all- 
margir urðu sárir. Þar fellu sex menn af Oddi, 
þvíat Þórðr var miklu fjölmennari. Þetta sjá 
'“ góðgjárnir menn, at þau vandræði mundu af- 
standa, ef þingheimrinn berðist, at seint mundi 
bætr bíða. Er þá gengit í milli ok verða skild- 
ir, ok snúit málum til sættar, ok var Oddr ofr- 
liði borinn, ok varð undan at láta, fyrir því at 
bæði var, at hann þótti þyngra málahlut eiga 
at flytja, enda varð hann aflvani fyrir liðs sak- 
ir. Var þá þat mælt, at Oddr mundi tjalda á 
brottu ór þinghelgi, enn ganga til dóma ok at 
nauðsynjum sínum, fara með sik spakliga, sýna 
onga þrjósku né hans menn. Sitja menn nú 
yfir málum ok reyna at sætta þá. (Þórör gellir 
talaði þá langa tölu ok snjalla at lögbergi, ok tjáði þat, 
hversu illa at mönnum gegidi þat, at fara í ókunnig þing 
at sækja um víg eðr harma sína at reka, ok sagði nú 
hversu mikit at honum varð fyrir, áðr hann gat þessu 
máli til skila komit ok kvað mörgum manni mein mundu 
at verða þessu vandræði, ef eigi væri bætr á ráðnar; 
fyrir því, sagði hann, at hér til hafa þat lög verit, at 
sakir skal sækja á því þingi, er næst er vetfanginu; enn 

þá er landinu var skift í fjórðunga, var svá skipat, at 
þrjú voru þing í fjórðungi hverjum, nema í Norðlendinga- 
fjórðungi';jvoru fjögur, ok því svá, at þeir urðu eigi á 
annat sáttir; þeir er voru fyrir norðan Eyafjörð vildu eigi 
þangat sækja þing, enda eigi í Skagafjörð, þeir er fyrir 
vestan voru; enn þó skyldi jöfn dómnefna á alþingi ór 
þeira fjórðungi sem ór einhverjum öðrum. Af því skal 
einn maðr þaðan sitja fyrir forráðsgoðorð, at þeir goðar 
vildu allir setit hafa. Enn síðan voru sett fjórðungsþing. 
Svá sagði mér Úlfheðinn Gunnarsson). Nú er setit at 
málunum, ok horfir Oddi þungliga fyrir þat mest 
at mikit ofrefli var í móti. 

16. Enn nú skal segja nökkut af Hersteini, 
at honum létti brátt sóttarinnar, er þeir riðu 
til þingsins; ferr hann þá í Jrnólfsdal. Þat var 
einn morgin snemma, at hann var Í smiðju, því- 
at hann var manna hagastr á járn. Þá kemr 
þar bóndi einn, sá er Örnólfr hét, ok sagði svá: 
„sjúk er kýr mín, ok bið ek þik, Hersteinn, at 
þú farir at sjá hana; þykkir oss nú gott at þú 
ert aftr kominn, ok höfum vér þá nökkut svá 
iðgjöld föður þíns, er oss varð at mestu gagni“. 
Hersteinn svarar: „eigi hirði ek um kú þína ok 
kann ek eigi at sjá, hvat henni er til meins“. 
Bóndi svarar: „mikill er þó munr, at faðir þinn 
gaf mér kúna, enn þú vilt eigi sjá hana“. Her- 
steinn svarar: „ek gef þér aðra kú, ef þessi 
deyr“. Bóndi svarar: „þat vil ek fyrst þiggja, 
at þú sjáir þessa. Hersteinn sprettr þá upp ok 
verðr hermt við, ok gengr út ok bóndinn með 
honum; snúa síðan í veg til skógar; liggr þar 

„ein sneiðigata ok skógrinn á tvær hendr. Ok 
ar Herateinn ferr klifgötuna, nemr hann staðar; 
hann var allra manna skygnastr. Hann mælti 
þá: „kom þar fram skjöldr í skógtnum“. Bóndi 
þagði. Hersteinn mælti: „hefir þú svikit mik, 
hundrinn þinn? Nú ef þú ert í nökkurum sær- 
um at leyna, þá leggst þú niðr í götuna ok tala 
ekki orð; enn ef þú gerir eigi þetta, þá mun 
ek drepa þik“. Bóndinn leggst þá niðr; enn 
Hersteinn snýr heim ok kallar á menn sína, 
Þeir taka vápn sín ok fara síðan Í skóginum, 
ok finna Úrnólf í götunni. Þeir biðja hann fara 
"með sér þangat, sem mælt var at þeir skyldu 
finnast. Nú fara þeir þar til er þeir koma í eitt 
rjóðr. Þá mælti Hersteinn til Örnólfs: „eigi vil 
ek skylda þik til at tala, enn far nú sem fyrir 
þik var lagit“. Bóndi hleypr þá upp á hól einn 
ok blístrar hátt. Síðan hlaupa þar fram tólf 
menn, ok var þar Hænsa-Þórir fyrir flokki, enn 
þeir Hersteinn taka þessa menn höndum ok drepa. 
Hoggr Hersteinn sjálfr höfuð af Þóri ok hefir 
með sér. Ríða nú síðan suðr til þings ok segja 
þar þessi tíðindi. Verðr Hersteinn ágætr mjöl 
af þessn verki ok fær af virðing mikla sem von 
var at. Nú er setit yfir málum manna, ok verða 
þær málalyktir, at Arngrímr goði verðr sekr 
fullri sekt, ok allir þeir er at brennunni voru, 
nema Þórvaldr Oddsson; hann skyldi vera útan. 
þrjá vetr ok eiga þá útkvæmt; gefit var fé fyrir 

hann ók svá. til fafsingar öðrum mönnum. Þór- 
valdr fór útan um sumarit, ok var leiddr upp 
á Skotland ok þjáðr þar. Nú eftir þetta var 
sktit þmgínu, ok þykkir mönnum Þórðr vel ok 
sköruliga hafa fylgt þessum málum. Arngrímr 
goði fór ok útan um sumarit, ök er þat eigi 
ákveðit, hversu íhikit fé goldit var; lýkr á þá 
kið þessum málum. Ríða menn síðan heim af 
Þíngi, enn þeir fara útan sem mælt var, ér 
sekir vóru. 

17. Gunnarr Hlífarðon sitr nú í Örnólfsdal 
ok héfir -húsat vel; hann hafði selför ok var 
mannafátt heima. Jófríðr, dóttir Gunnars, átti 
sjer tjald úti, þvíat henni þótti þat ódaufligra. 
Einn dag berr svá til, at Þórotddr son Tungu- 
Odds, ríðr í Þverárhlíð. Hann kemr í Örnólfs- 
dal am farinn veg, ok gengr inn í tjaldit til 
Jófríðar. Hon heilsar honum vel. Hann sest 
níðr hjá henni, ok taka þau tal sín á milli, ok 
í því kemr sveinn frá selinu ok biðr Jófríði at 
taka ofan klyfjar með sér. Þóroddr ferr til ok 
tekr ofan klyfjarnar, énn 'sveinninn ferr síð- 
an í brott ok kemr til sels. Gunnarr spyrr, 
hví honum yrði nú svo fljótt. Hann svar- 
ar öngu. Gunnarr spurði: „sáttu nökkut til 
tíðinda? „Alls ekki“, kvað sveinninn. „Nei“, 
sagði Gunnarr, „þannig ertu Í bragði, sem nökk- 
ut hafi þér fyrir augu borit, þat sem þér þykk- 
it umræðu vért, ok beg mér ef svá er; eðr er 

nökkut manna komit til bæarins?“ „Óngan 
sá ek kominn“, sagði sveinninn. „Þú muni nú 
segja verða“, sagði Gunnarr, ok tók sviga einn 
mikinn, ok ætlar at berja piltinn með; ekki 
fekk hann af honum heldr enn áðr. Eftir þat 
fekk Gunnarr sér hest, ok hleypr á bak, ok 
ríðr skyndiliga ofan til vetrhúsa með hlíðinni. 
Jófríðr getr at líta ferð föður síns ok sagði 
Þóroddi, ok biðr hann ríða á brott; „vilda ek 
gjarna“, sagði hon, „at eigi hlytist illt af mér“. 
Þóroddr segist munu bráðliga ríða. Gunnarr 
ber fljótt at ok hleypr af baki; gengr þegar 
inn í tjaldit. Þóroddr heilsar honum vel; enn 
Gunnarr tók kveðju hans ok spurði síðan, hví 
hann væri þar kominn. Þóroddr sagði, at svá 
bar til um ferðir hans; „ok vil ek þó ekki gora 
til fjandskapar við þik; enn vita vil ek, hverju 
þú vilt svara mér, ef. ek bið Jófríðar dóttur 
þinnar“, segir hann. Gunnarr svarar: „eigi 
mun ek gifta þér dóttur mína við þessa með- 
ferðina; hefir nú ok í odda staðist með oss um 
hríð“. Síðan reið Þóroddr heim. 

18. Þat var einn dag at Oddr segir, at eigi 
mundi illa fallit, at hafa nökkurar landsnytjar 
af Örnólfsdal, „þar er aðrir menn hafa sest á 
eigur mínar at röngu“. Konur sögðu þat til 
liggja, „gorist fé harðla nytlétt, ok mun þá 
miklu betr mjólka ef svá er breytt“. „Þá skal 
þangat fénu halda“, sagði Oddr, „þvíat þar eru 

hagar góðir“. Þá sagði Þóroddr: „ek mun 
bjóðast til at fylgja fénu ok mun þá óágengi- 
lígra þykkja“. Oddr segist þat gjarna vilja. 
Ok fara þeir nú með fénu; ok er þeir eru langt 
komnir, segir Þóroddr, at þeir skyldu þangat 
halda fénu, at þeir fá versta haga, ok skermal 
eru mest. Nú líðr nóttin af hendi, ok reka 
þeir heim féit um morgininn; ok er konur hafa 
mjólkat, þá kveða þær aldri jafnilla nýst hafa 
sem þá, ok er þessa eigi oftar freistat. Líða 
nú svá stundir fram. 

19. Þat var einn morgin snemma, at Oddr 
kemr at máli við Þórodd son sinn; „þú skalt 
fara“, segir hann, „ofan í sveit ok safna mönn- 
um, ok vil ek nú reka menn af eignum vorum, 
enn Torfi skal fara upp um Hálsa, ok gora þeim 
í kunnleika um þenna fund; vér skulum hittast 
við Steinsvað“. Þeir gora nú svá; safna þeir 
liði; fá þeir Þóroddr níu tigi manna; ríða síð- 
an til vaðsins. Þeir Þóroddr koma fyrri til 
vaðsins. Hann biðr þá ríða fyrir; „enn ek vil 
biða föður míns“, segir hann. Ok er þeir koma 
at garði í Örnólfsdal, er Gunnarr at gera hlass. 
Nú ræðir sveinninn um, er var með Gunnari: 
„menn fara at bænum eigi allfáir saman“. „Já“, 
sagði Gunnarr, „svá er þat“, ok gengr heim 
til bæarins, ok tók boga, þvíat hann skaut allra 
manna best af honum, ok þar helst til jafnat, 
er var Gunnarr at Hlíðarenda. Hann hafði þá 

húsat vel bæinn; enn gluggr var á útihurðinni, 
sváat maðr mátti rétta út höfað sitt. Hann 
stóð við. hurðina með bogann. Nú kemr Þóer 
oddr at bænum, ok gengr at dyrum við fá 
menn, ok spyrr ef Gunnarr vill nökkura sætt 
bjóða. Hann svarar: „ek veit eigi at ek 
eigi nökkut at bæta; enn hitt væntir mik, áðr 
þér fáit mitt vald, at griðkonur mínar muni 
stungit hafa nökkura þína félaga svefnþorni áðr 
ek hnigi í gras“. Þóroddr svarar: „satt er 
þat, at þú ert afbragð flestra manna, þeira sem 
nú eru uppi; enn þó má koma svá margt lið 
á móti þér, at þú getir eigi við staðit, þvíat 
faðir minn ríðr at garði með mikit lið, ok ætl. 
ar at. drepa þik“. Gunnarr svarar: „vel er 
þat; enn þat munda ek vilja, at ek hefða mann 
fyrir mik áðr ek hnigi at velli; enn eigi gruna 
ek þat, þótt faðir þinn haldi lítt sættirnar“. 


„Hina leið er“, sagði Þóroddr, „at vér viljum 


gjarna sættast, ok rétt nú fram höndina með 
góðum vilja þínum, ok gift mér Jófríði dótt- 
ur þína“. Gunnarr svarar: „eigi kúgar þú 
dóttur mína af mér; enn eigi væri. þat fjarri 
jafnaði hoðit sakir þín, þvíat þú ert.góðr drengr“. 
Þóroddr svarar: „eigi mun þat svá virt af góð- 
gjörnum mönnum, ok kann ek mikla þökk fyr- 
ir, at þú takir þenna kost með, þeim máldögum 
sem því hæfir“. Ok nú við umtölur vina sinna, 
ok annat þat, at honum þótti Þóroddr jafnan vel 

farit hafa með sínu máli, þá verðr þat af, at Gunn- 
arr réttir fram höndina, ok lúka svá þessu máli. 

20. Nú í þessu kemr Oddr í tún, ok snýr 
Þóroddr þegar í mót föður sínum, ok spyrr, 
hvat hann ætlar? Hana kveðst ætla at brenna 
bæinn ok svá mennina. Þóroddr svarar: „á 
aðra leið er nú komit málinu, ok eru vit Guna- 
arr nú sáttir“, ok segir nú allt hve komit er. 
„Heyr hér á endemi“, segir Oddr, „væri þár 
þá versa, at eiga konuna, þótt: Gunnar væri 
drepinn áðr, er mestr var vor mótatöðumaðr, 
ok hófum vér illt at verki at hefja þik“. Þór- 
oddr svarar ok mælti: „við mik ákaltu: nú fyrst 
berjast, ef eigi kemr öðru við“. Ganga menn 
nú í milli ok sætta þá feðga. Urðu þær mála- 
lyktir, at Jófníðr, er gefin Þóroddði, ok Hkar 
Oddi stórilla. Fara nú heim við svá búit. Eft- 
ir þat sitja menn at boði, ok unir Þóroddr all- 
vel sínu ráði. Ok at vetri afliðnum ferr Þóroðdr 
útan, þvíat. hann hafði spurt at Þórvaldr bróð- 
ir hans var í höftum, ok vildi leysa hann með 
fé. Hann kemr til Noregs ok kom eigi út síð- 
an, ok hvárgi þeira bræðra. — Oddr tók nú 
at eldast mjök; ok er hann spurði þat, at 
hvárgi sopa hans mundi tilkoma, tók hann sótt 
mikla, ok er at honum tók at þrangva, mælti 
hann við vini sína, at þeir mundi flytja hann 
upp á Skáneyjarfjall, þá er hann væri dauðr, 
ak kvaðst þaðan vildu sjá yfir tunguna alla; 
ok svá var gort. Enn Jófríðr Gunnarsdóttir 
var síðan gefin Dórsteini Egilssyni at Borg, ok 
var hinn mesti kvennskörugr. Ok lýkr þar 
Hænsa-Þória sögu: 

